[{"text_idx": "#000000", "text": "Ar o\u0302l i di\u0302m Pe\u0302l-droed Cenedlaethol Cymru gyrraedd dwy gystadleuaeth Ewros yn olynol, un peth oedd yn weddill i\u2019r ti\u0302m o chwaraewyr presennol gyflawni, oedd camu ar y llwyfan rhyngwladol wrth gyrraedd rowndiau terfynol Cwpan y Byd. Ym mis Mehefin, mewn camp aruthrol, sicrhaodd ti\u0302m Cymru eu lle yng Nghwpan y Byd 2022 a hefyd, yn sgil hyn, yn y llyfrau hanes unwaith ac am byth."}, {"text_idx": "#000001", "text": "Mae 64 o flynyddoedd ers i Gymru gystadlu ddiwethaf yn y rowndiau terfynol, pan gurodd ti\u0302m Jimmy Murphy Israel yn y ge\u0302m ail gyfle a chyrraedd mor bell a\u0302\u2019r wyth olaf yn Sweden yn 1958. Hyd yn oed ar o\u0302l colli John Charles drwy anaf, un o chwaraewyr gorau\u2019r byd ar y pryd, chwaraeodd Cymru yn llawn cymeriad yn erbyn Brasil yn y ge\u0302m gogynderfynol gan golli o un go\u0302l gan Pele\u0301, a oedd yn fachgen 17 ar y pryd. Mae Cymru wedi dod yn agos mwy nag unwaith, ond degawdau o dor-calon sydd wedi bod ers hynny nes i Gareth Bale a gweddill \u2018se\u0302r y genhedlaeth aur\u2019 dorri\u2019r felltith eleni."}, {"text_idx": "#000002", "text": "Mae Cwpan y Byd yn cael ei chwarae yn Qatar rhwng 21 Tachwedd a 18 Rhagfyr 2022. Gyda gwres llethol yno yn yr haf dyma\u2019r tro cyntaf i\u2019r gystadleuaeth gael ei chynnal yn ystod y gaeaf."}, {"text_idx": "#000003", "text": "Mae STORIEL yn ymuno a\u0302\u2019r dathlu sydd dros Gymru gyfan drwy arddangos ychydig o drysorau ar fenthyg gan rhai o aelodau lleol \u2018Y Wal Goch\u2019 a rhai eitemau arbennig o gasgliad Amgueddfa Wrecsam. Rydym yn estyn ein diolch iddynt am rannu\u2019r eitemau hyn gyda\u2019r cyhoedd am gyfnod yn STORIEL. Hefyd gwelir printiau Cyfres Gyfyngedig o baentiadau gwreiddiol gan Owain Fo\u0302n Williams, hyfforddwr go\u0302l-geidwaid a chyn go\u0302l-geidwad proffesiynol."}]